Ερρίκος Γκρέυ, 8ος κόμης του Στάμφορντ

Ο Ερρίκος Γκρέυ, 8ος κόμης του Στάμφορντ, αγγλ.: Harry Grey, 8th Earl of Stamford (26 Φεβρουαρίου 1812 - 19 Ιουνίου 1890) ήταν Άγγλος ευγενής και Αγγλικανός κληρικός.

 Βιογραφία 
Ο Ερρίκος Γκρέυ γεννήθηκε στην Αγγλία, γιος του αιδεσιμότατου Χάρυ Γκρέυ (1783–1860), εγγονού του Ερρίκου Γκρέυ 4ος βαρόνου του Στάμφορντ, και της Φραγκίσκης Ελισάβετ Έλλις.

Σπούδασε στο Σέρμπορν και στην Οξφόρδη,  έχοντας σπουδάσει κλασικά, όπως Λατινικά, Ελληνικά, Θεολογία και Φιλοσοφία. Το 1836 έλαβε τα ιερά καθήκοντα στην Εκκλησία της Αγγλίας. Νυμφεύτηκε στο Ντέβον το 1844 την «κατώτερης τάξης» Σούζαν Γκέιντον, αλλά αργότερα απέκτησε σοβαρό πρόβλημα με το ποτό και τον τζόγο. Στάλθηκε στην Αποικία του Ακρωτηρίου ως υπάλληλος αποστολής χρημάτων, αφήνοντας πίσω τη σύζυγό του να λαμβάνονει μηνιαίο επίδομα. Φαίνεται ότι υπήρχε κάποια συμφωνία μεταξύ τους, και ότι εκείνη δεν ήταν δυσαρεστημένη με αυτή την εξέλιξη, έχοντας αναπτύξει έναν πιο κατάλληλο σύντροφο.

Μόλις βρέθηκε στην Αποικία του Κέιπ Τάουν, έμεινε στο ιστορικό προάστιο Γουίνμπεργκ του Κέιπ Τάουν, και στη συνέχεια εργάστηκε ως ανθρακωρύχος στη Ναμακουαλάνδη. Αργότερα, σύμφωνα με όλες τις αναφορές, εργάστηκε σε αγρόκτημα λίγο έξω από τον οικισμό Γουέλινγκτον. Η 1η του σύζυγος απεβίωσε στο Ντέβον το 1869. Αφού απέκτησε ένα παιδί, την Έμμα, με την Καρολάιν Κόλινς, ξανανυμφεύτηκε το 1872 στην Αποικία του Κέιπ. Η Αν ΜακΝαμάρα, η 2η σύζυγός του, έπασχε από φυματίωση και αυτός αρραβωνιάστηκε τη μελλοντική 3η σύζυγό του, Μάρθα Σόλομονς, που ήταν νοσοκόμα. Η Μάρθα ήταν κόρη ενός σκλάβου που είχε απελευθερωθεί από το Κέιπ Τάουν, τον οποίο είχε γνωρίσει μία δεκαετία πριν στο Γουέλινγκτον. Όταν απεβίωσε η 2η σύζυγός του το 1874, ο Ερρίκος Γκρέυ συνήψε μία σχέση με τη Μάρθα, η οποία οδήγησε στη γέννηση ενός γιου, του Ιωάννη, το 1879, και μίας κόρης, της Φραγκίσκης. Νυμφεύτηκε τη Μάρθα το 1880 για να νομιμοποιήσει τα δύο παιδιά. Το 1882 το ζευγάρι απέκτησε μία ακόμη κόρη, η οποία θα γινόταν η λαίδη Μαρία Γκρέυ. Η μεσαία κόρη του Ερρίκου Γκρέυ και της Μάρθας Σόλομονς απεβίωσε από ευλογιά σε νεαρή ηλικία, η οποία συνέπεσε με την ημερομηνία που ο Ερρίκος Γκρέυ έγινε κόμης.

Μετά τον τυχαίο τέλος του 3ου εξαδέλφου του, Γεωργίου Γκρέυ 7ου κόμη του Στάμφορντ, το 1883, κληρονόμησε τους τίτλους του κόμη του Στάμφορντ και του βαρόνου Γκρέυ του Γκρόμπυ, καθώς και το κτήμα (το οποίο ήταν η αρχαία «οικογενειακή έδρα») στο Ντάναμ Μάσεϋ στο Τσέσιρ. Το 1885 παραχώρησε 1 τετρ. χλμ.  της γης για την ανάπτυξη της βιομηχανικής ζώνης Broadheath στο Altrincham. Αυτός και η σύζυγός του επέλεξαν να παραμείνουν στο Wynberg του Κέιπ Τάουν, και δεν επέστρεψε ποτέ στο Ηνωμένο Βασίλειο.

Μετά το τέλος του το 1890, ο τίτλος του 9ου κόμη και η παραδοσιακή κοινοβουλευτική έδρα στη Βουλή των Λόρδων αμφισβητήθηκαν. Αν και ο Ιωάννης Γκρέυ ήταν γιος και κληρονόμος του Ερρίκου σύμφωνα με το νόμο και τα έθιμα της Αποικίας του Ακρωτηρίου, η αξίωση κρίθηκε άκυρη, καθώς, σύμφωνα με το αγγλικό δίκαιο, ο μεταγενέστερος γάμος των γονέων δεν νομιμοποιούσε κανένα παιδί, που γεννήθηκε πριν από τη νόμιμη ένωσή τους. (Η μικρότερη αδελφή του Ιωάννη, η Μαρία, έχοντας γεννηθεί μετά τον γάμο των γονιών της, ήταν νόμιμη σύμφωνα με το αγγλικό δίκαιο, και ως εκ τούτου γνωστή ως λαίδη Μαρία Γκρέυ. Ωστόσο, δεν μπορούσε να κληρονομήσει τίτλους που μεταβιβάζονταν κατά την ανδρική γραμμή.) Ακολούθησε δικαστική υπόθεση , και ο τίτλος πέρασε στον εξάδελφο του Ερρίκου, Γουλιέλμο Γκρέυ 9ο κόμη του Στάμφορντ, ο οποίος είχε ζήσει στα Μπαρμπάντος για πολλά χρόνια.

 Αναφορές 

 Πηγές 


Κατηγορία:Απόφοιτοι του Πανεπιστημίου της Οξφόρδης
Κατηγορία:Οικογένεια Γκρέυ